Fabinho

Fábio Henrique Tavares (tuntud kui Fabinho; sündinud 23. oktoobril 1993) on Brasiilia jalgpallur. Ta mängib kaitsva poolkaitsja või paremkaitsjana Saudi Araabia kõrgliiga klubis Al-Ittihad.

Ta alustas klubikarjääri kodumaal Fluminenses. 2012. aasta juunis liitus ta Portugali kõrgliiga klubiga Rio Ave, kuid suundus juba järgmine kuu Madridi Reali duubelmeeskonda Real Madrid Castilla, mängides hooajal 2012–13 meeskonnaga Hispaania esiliigas. Ainsa mängu Madridi Reali esindusmeeskonnas tegi ta 8. mail 2013 liigamängus Málaga vastu.

2013. aasta juulis liitus ta Prantsusmaa kõrgliiga klubiga Monaco, kus mängis järgmised viis hooaega. Hooajal 2016–17 tuli ta Monacoga Prantsusmaa meistriks. See hooaeg oli Fabinho jaoks üheksa väravaga individuaalselt ka kõige edukam.

2018. aasta mais sõlmis ta lepingu Liverpooliga."Fabinho: Liverpool agree £39m deal for Monaco midfielder". BBC Sport. 28.5.2018. Vaadatud 1.2.2019 Esimese värava Inglismaa kõrgliigas lõi ta 26. detsembril 2018 mängus Newcastle Unitedi vastu. Hooajal 2018–19 võitis ta Liverpooliga Meistrite Liiga.

Suvel 2023 liitus ta ligi 46 miljoni euro eest Al-Ittihadiga.

Debüüdi Brasiilia jalgpallikoondises tegi Fabinho 7. juunil 2015 sõprusmängus Mehhiko vastu. Ta on kuulunud Brasiilia koondisse 2015. aasta Copa Américal ja 2016. aastal Copa América Centenariol.

 Saavutused 
Monaco
Ligue 1: 2016–17
Liverpool
UEFA Meistrite Liiga: 2018–19
UEFA Superkarikas: 2019

 Viited 

 Välislingid 

Kategooria:Brasiilia jalgpallurid
Kategooria:Real Madrid CF mängijad
Kategooria:AS Monaco FC jalgpallurid
Kategooria:Liverpool FC mängijad
Kategooria:La Liga mängijad
Kategooria:Ligue 1 mängijad
Kategooria:Premier League'i mängijad
Kategooria:Sündinud 1993